# ORDENANZA FISCAL REGULADORA DO IMPOSTO DE CONSTRUCCIÓNS, INSTALACIÓNS E OBRAS

**Artigo 1º Feito impoñible**

1. Constitúe o feito impoñible do imposto a realización, dentro do termo municipal, de calquera construción, instalación ou obra para a que se esixa a obtención da correspondente licenza de obra urbanística, obtívose ou non dita licenza, sempre que a súa expedición corresponda a este municipio.

**Artigo 2º Suxeitos pasivos**

1. Son suxeitos pasivos deste imposto, a título de contribuíntes, as persoas físicas, xurídicas ou as entidades a que se refire o artigo 33 da Lei Xeral Tributaria, que sexan donos da construción, instalación ou obra,sexan ou non propietarios do inmoble sobre o que se realice aquela.

Para os efectos previstos no parágrafo anterior terá a consideración de dono da construción, instalación ou obra quen soporte os gastos ou o custo que comporte a súa realización.

2. Teñen a consideración de suxeitos pasivos substitutos do contribuínte quen solicite as correspondentes licenzas ou realicen as construcións, instalacións ou obras, se non fosen os propios suxeitos pasivos contribuíntes.

**Artigo 3º Base impoñible, cota e deveño**

1. A base impoñible deste imposto está constituída polo custo real e efectivo da construción, instalación ou obra, e enténdese por tal, a estes efectos, o custo de execución material daquela.

Non forman parte da base impoñible o Imposto sobre o Valor Engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estritamente, o custo de execución material.

2. A cota do imposto será o resultado de aplicar á base impoñible o tipo de gravame.

3. O tipo de gravame será:

a) O 2,0 por 100 do custo real e efectivo da construción cando se realice en chan rústico.

b) O 2,8 por 100 do custo real e efectivo da construción cando se realice en chan que non sexa rústico.

Establécese unha cota mínima de 12,00 euros para calquera construción, instalación ou obra.

4. O imposto devéñase no momento de iniciarse a construción, instalación ou obra, aínda cando non se obtivo a correspondente licenza."

**Artigo 4º Xestión**

1.-O imposto esixirase en réxime de autoliquidación.

2.-Os suxeitos pasivos están obrigados a practicar autoliquidaciones en impreso habilitado para o efecto pola Administración municipal, efectuando o pago dentro do prazo máximo dun mes, contado a partir do momento en que lle foi notificada a concesión da licenza e en todo caso a contar desde o deveño do imposto.

3.-A autoliquidación presentada terá carácter provisional e determinarase a base impoñible do tributo, en función do orzamento achegado polos interesados, sempre que o mesmo estivese visado polo colexio oficial correspondente, noutro caso, a base impoñible será determinada polos técnicos municipais, de acordo co custo estimado do proxecto.

4.-No caso de que se modifique o proxecto ou houbese un incremento do orzamento, unha vez aceptada a modificación, deberá presentarse autoliquidación complementaria pola diferenza entre o orzamento inicial e o modificado con suxeición aos requisitos e efectos indicados nos apartados anteriores.

5.-Unha vez finalizadas as obras, no caso de que o custo real e efectivo das mesmas sexa superior ou inferior ao que serviu de base impoñible nas autoliquidaciones anteriores, os suxeitos pasivos presentarán no prazo dun mes, contado a partir do día seguinte á devandita finalización, autoliquidación complementaria do tributo, positiva ou negativa, segundo proceda, debendo acompañarse certificado e orzamento de final de obra visado polo colexio oficial correspondente, cando se esixan direccións facultativas, ou escritura de división horizontal e declaración de obra nova, para o caso de que a valoración que conste neste último fose superior a aquel, e sempre que non se halare a documentación previamente en poder da Administración municipal, debendo alegarse tal circunstancia xunto ou no impreso de autoliquidación, e calquera outro documento que se considere oportuno.

6.-No caso de non poder presentarse a documentación requirida no punto anterior, e nos termos nel expostos, no prazo habilitado para ese efecto, poderá solicitarse unha prórroga dun mes, contado a partir do día seguinte á finalización do prazo anterior, para a presentación da citada documentación.

7.-Á vista das construcións, instalacións ou obras efectivamente realizadas e do custo real efectivo das mesmas, o Concello, mediante a oportuna comprobación administrativa, modificará, no seu caso, a base impoñible a que se refire o apartado anterior, practicando a correspondente liquidación definitiva, e esixindo do suxeito pasivo ou reintegrándole, no seu caso, a cantidade que corresponda, sen prexuízo das sancións que proceda, de acordo co disposto no artigo 6 desta ordenanza.

**Artigo 5º Inspección e recadación**

A inspección e recadación do imposto realizarase de acordo co previsto na Lei Xeral Tributaria e nas demais leis do estado reguladoras da materia, así como nas disposicións ditadas para o seu desenvolvemento.

**Artigo 6º Infraccións e sancións**

En todo o relativo á cualificación das infraccións tributarias así como á determinación das sancións que polas mesmas correspondan en cada caso, aplicarase o réxime regulado na Lei Xeral Tributaria e nas disposicións que a complementan e desenvolven.

**Disposición transitoria única**

1.–Os suxeitos pasivos de este imposto polas construccións, instalacións e obras cuxas licencias foran solicitadas entre o 24 de xaneiro e o 30 de abril de 2009 para reparar danos causados polo temporal acaecido os días 23 e 24 de xaneiro de 2009 gozarán da deducción na cuota íntegra do imposto de construccións, instalacións e obras polo importe satisfeito en concepto de taxa polo outorgamento da licenza urbanística correspondente.

2.–Esta deducción terá carácter rogado.

3.–O órgano competente para conceder as licenzas recoñecerá o dereito á deducción.

4.–Para ter dereito a esta deducción deberá acreditarse que a obra proxectase para reparar un dano causado polo temporal acaecido os días 23 e 24 de xaneiro de 2009 mediante algún dos seguintes medios:

a) Fotografías nas que conste a data de realización.

b) Testemuña notarial.

c) Atestado policial.

d) Documentación ou declaración da compañía de seguros do suxeito pasivo.

e) Calquera outro medio que, a xuízo do órgano competente, permita acreditar que o dano foi causado polo temporal.

5.–Esta disposición transitoria aplicarase retroactivamente ás solicitudes de licenzas urbanísticas para reparar danos causados polo temporal presentadas desde o 24 de xaneiro de 2009 ata a súa entrada en vigor.

**Disposición final**

A presente ordenanza fiscal, entrará en vigor o mesmo día da súa publicación no Boletín Oficial da Provincia e será de aplicación a partir do 1 de xaneiro de 1999, permanecendo en vigor ata a súa modificación ou derrogación expresa.